laion/Wikipedia-Exotic huggingface dataset:
כדורסל באולימפיאדת סיאול (1988)

אולימפיאדת 1988 נערכה בסיאול, קוריאה הדרומית. תחרויות הכדורסל נערכו בין ה-17 בספטמבר ל-30 בספטמבר. זו הייתה תחרות הכדורסל ה-12 במשחקים האולימפיים. בתחרות הגברים השתתפו 12 נבחרות ובתחרות הנשים השתתפו 8 נבחרות. המשחקים נערכו ב-Jamsil Arena. ארצות הברית זכתה בפעם השנייה ברציפות במדליית זהב בתחרות הנשים ו- ברית המועצות זכתה בתחרות הגברים בפעם השנייה בתולדותיה. מדיה וקבצים בנושא כדורסל באולימפיאדת 1988 בוויקישיתוף תיאור התחרות תוצאות באתר פיב"א - גברים תוצאות באתר של פיב"א - נשים
אמפי אשדוד

אמפי אשדוד הוא תיאטרון פתוח אשר ממוקם בפארק אשדוד-ים בסמוך לחוף הקשתות בעיר אשדוד. התיאטרון נפתח ב-2013. התיאטרון הוא בין הגדולים בישראל ומכיל 6,400 מקומות ישיבה. בהם 4,500 מקומות ישיבה על כיסאות ממוספרים, 1,700 מקומות ישיבה על הדשא בחלק האחורי של התיאטרון וכן 200 כיסאות במתחם האורכסטרה. במקום מתקיימים פסטיבלים עירוניים, טקסים ממלכתיים והופעות רבות של אמנים מהארץ ומחו"ל. האמפי הוא חלק ממתחם פארק אשדוד-ים, אשר מכיל גם אגם מלאכותי, מדשאות ומתקני משחקים. המתחם מעוצב כקונכייה הבנויה מאלמנטים של עלי כותרת הנפתחים כמפרשים אל השמים, על רקע נופי הים התיכון. בנוסף, הבמה כוללת מתקן קבע להחזקת תאורה ואמצעי סאונד. את התיאטרון מנהל המשכן לאמנויות הבמה באשדוד. מופע "דני, גידי וחברים", פסטיבל תור הזהב 2024 האמפי במבט ממצפה האמפי בפארק אשדוד-ים, 2024 מדיה וקבצים בנושא אמפי אשדוד בוויקישיתוף אתר האינטרנט הרשמי של אמפי אשדוד סרטון של תהליך הבנייה של אמפי אשדוד, סרטון באתר יוטיוב אמפי אשדוד - האתר הרשמי, באתר www.amphi-ashdod.co.il עכבר העיר - האמפי של אשדוד, באתר www.mouse.co.il
אל סרבי

אלפרד ניקולס "אל" סרבי (באנגלית: Alfred Nicholas "Al" Cervi;‏ 12 בפברואר 1917 - 9 בנובמבר 2009) היה כדורסלן ומאמן אמריקאי ששיחק בליגות ה-NBL, ה-BAA וה-NBA בין השנים 1938–1953. נודע כאחד משחקני ההגנה הטובים ביותר של תקופתו, וכשחקן התקפה אגרסיבי שהצטיין במהלכי "סל ועבירה". בשנת 1985 הוצג כחבר בהיכל התהילה של הכדורסל כשחקן. סרבי נולד וגדל בעיר באפלו שבמדינת ניו יורק. בסיום שנתו השלישית בתיכון נשר מהלימודים והחל לשחק עבור קבוצת "באפלו ביזונס" מליגת ה-NBL. בשנת 1940 התגייס לחיל האוויר האמריקאי, בו שירת לאורך מלחמת העולם השנייה עד שנת 1945. בסיום מלחמת העולם הצטרף לרוצ'סטר רויאלס, בעונת הבכורה שלה כקבוצה ב-NBL. כאחד השחקנים הבולטים בקבוצה, לצד רד הולצמן, הוביל את הרויאלס לאליפות ה-NBL כבר בעונתה הראשונה, כשגברה בגמר על שבויגן רד סקינס בתוצאה 3-0. בשתי העונות הבאות הצטרפו לרוצ'סטר השחקנים בוב דייוויס וארני רייזן, והקבוצה הפסידה פעמיים בגמר הליגה. בעונת 1948/1949, האחרונה לקיום ה-NBL, עבר סרבי לסירקיוז נשיונלס בה שימש כמאמן-שחקן. בכל ארבע עונותיו ב-NBL נבחר סרבי לאחת מחמישיות העונה, ובעונת 1946/1947 אף הוביל את קלעי הליגה עם 632 נקודות. את עונת 1949/1950, בה התמזגה ה-NBL אל ליגת ה-NBA, סיימו הנשיונלס עם המאזן הטוב בליגה, 51-13, והפסידו בסדרת הגמר למיניאפוליס לייקרס בתוצאה 4-2. סרבי המשיך בתפקידו כמאמן-שחקן בסירקיוז עד פרישתו ממשחק בשנת 1953, ונשאר לאמן את הקבוצה עד תחילת עונת 1956/1957. בכל שבע עונותיו כמאמן הנשיונלס ב-NBA העפילה הקבוצה לשלב הפלייאוף, ובעונת 1954/1955 זכתה באליפות ה-NBA, לאחר שגברה על פורט ויין פיסטונס בסדרת הגמר. כוכב הקבוצה באותה תקופה היה הפאוור פורוורד דולף שייס. בעונת 1958/1959 עבר סרבי לאמן את פילדלפיה ווריורס של פול אריזין, ועזב את התפקיד בסיום העונה. ב-9 בנובמבר 2009 מת סרבי, בגיל 92. פרופיל, באתר Basketball-Reference פרופיל, באתר היכל התהילה של הכדורסל פרופיל, באתר ליגת ה-NBA סטטיסטיקות קריירת המשחק ב-NBL, באתר Basketball-reference.com סטטיסטיקות קריירת המשחק ב-NBA, באתר Basketball-reference.com סטטיסטיקות קריירת האימון ב-NBA, באתר Basketball-reference.com אל סרבי, באתר "Find a Grave" (באנגלית) דף השחקן, באתר היכל התהילה של הכדורסל ההודעה על מותו של סרבי, באתר הניו יורק טיימס, 10 בנובמבר 2009 סיכום עונת 1946/1947 ב-NBL, באתר basketball-reference.com כתבה על קריירת האימון של סרבי, באתר syracuse.com‏, 9 בנובמבר 2009
LP

האם התכוונתם ל... אריך-נגן – סוג תקליט לפטיפון ניקור מותני – בדיקה רפואית בנוזל המוח והשדרה, באנגלית: LP LP (אלבום) – אלבום של הד אוף דייוויד LP (זמרת) – זמרת אמריקאית
אדמונד היינץ

אדמונד היינץ (בגרמנית: Edmund Heines; ‏21 ביולי 1897, מינכן - 30 ביוני 1934, כלא שטדלהיים) היה חבר במפלגה הנאצית וסגנו של ארנסט רהם באס אה. היינץ שירת במלחמת העולם הראשונה כמתנדב בצבא הגרמני ושוחרר בשנת 1918 בדרגת סגן. משנת 1919 עד דצמבר 1922 היה מפקד של יחידה בפרייקור, ואז הצטרף לשורות המפלגה הנאצית ולפלוגות הסער הנאציות (האס אה). בשנת 1929 הוא הורשע ברצח של פעיל קומוניסטי בשם קונרד פייטרזוך, שהוכה למוות על ידי פלוגה של האס אה שהיינץ עמד בראשה. המשפט היה אמור להיערך בשנית, אך היינץ זכה לחסינות מ"טעמים פוליטיים". באותה השנה הוא מונה לעמוד בראש מחוז נאצי גדול בברלין לאופן זמני. בשנת 1930 קיבל חברות ברייכסטאג וייצג את העיר לגניצה. משנת 1931 עד 1934, שימש כמפקד האס אה בשלזיה ובאותה עת גם כסגנו של ארנסט רהם. בשנת 1933, היינץ ישב במועצה הפרוסית ובמאי של אותה השנה מונה לראש משטרת ורוצלב. נהגו האישי של היטלר, אריך קמפקה, סיפר בראיון שנערך עמו בשנת 1946 כי היינץ נתפס במיטה עם בחור אלמוני בן 18 ביום בו נעצר בליל הסכינים הארוכות, אם כי קמפקה לא חזה במעשה. לדבריו, היינץ סירב לשתף פעולה עם עוצריו ולהתלבש. כאשר בלשי האס האס דיווחו על כך להיטלר, היטלר בעצמו ניגש לחדרו של היינץ והורה לו להתלבש בתוך חמש דקות או שיוצא להורג. לאחר שעברו חמש הדקות היינץ נותר בלי בגדים. היטלר זעם כל כך עד שהורה להוציא הן את היינץ והן את מאהבו מהחדר ולחסלם. היינץ, רהם ובכירים רבים אחרים באס אה הוצאו להורג מיד לאחר מעצרם. אחיו הצעיר של היינץ, אוסקר, היה אף הוא קצין באס אה. בבוקר ה-1 ביולי 1934 שמע ברדיו על ההוצאה להורג של אחיו. זמן קצר לאחר מכן, אוסקר וקצין נוסף באס אה, וורנר אנגלס, התייצבו בפני משטרת ורוצלב. הם נלקחו למעצר על ידי אנשי האס אס מיידית. משם הם נלקחו בנסיעה לילית לאזור מיוער והוצאו להורג ביריות בשחר ה-2 ביולי 1934. מדיה וקבצים בנושא אדמונד היינץ בוויקישיתוף אדמונד היינץ, באתר "Find a Grave" (באנגלית)
יצחק נוסינוב

יצחק נוסינוב (14 ביולי 1889 צ'רניחוב ווהלין - 31 באוקטובר 1950 מוסקבה) היה חוקר ומבקר ספרות יהודי-סובייטי. כתב ברוסית ויידיש. נוסינוב לא קיבל חינוך יהודי מסורתי, הוא למד אצל מורים פרטיים ועסק בהשכלה פרטית. ב-1906 הוא הצטרף אל שורותיה של תנועת הבונד. ב-1910 סיים לימודים בגימנסיה בוורשה, יותר מאוחר למד פילולוגיה באוניברסיטאות של שווייץ ואיטליה. ב-1917 הוא חזר לרוסיה, ושנתיים לאחר מכן הצטרף אל שורותיה של המפלגה הקומוניסטית. למשך זמן קצר ניהל את הסניף של היבסקציה בקייב. בסוף שנת 1920 היה מנהל של קולטור-ליגע באוקראינה. בשנת 1921 הוא יסד וערך יחד עם נחום אויסלנדר ודוד הופשטיין את סדרת ספרי שירה ליריק, במסגרתה יצאו לאור 10 ספרים. ב-1922 הוא עבר למוסקבה, ושלוש שנים לאחר מכן החל ללמד ספרות באוניברסיטאות בעיר. בתחילת 1933 הוא היה יחד עם משה ליטבקוב ופרץ מרקיש מחמשת הסופרים היהודיים, שנבחרו לייצג את הספרות היהודית באספה של כלל הסופרים של ברית המועצות. הוא פרסם מאמרים בנושאי ספרות במספר עיתונים וכתבי עת ביידיש, ביניהם עמעס, די רויטע וועלט ואחרים. הוא כתב מספר ערכים בשביל האנציקלופדיה הסובייטית הגדולה והאנציקלופדיה הספרותית, כמו כן היה חבר המערכת של האחרונה. בזמן מלחמת העולם השנייה הוא היה חבר בוועד היהודי האנטי פשיסטי. רדיפות כנגדו החלו בתקופת המאבק נגד קוסמופוליטיות, בתור תירוץ השתמשו בספרו "פושקין והספרות העולמית", במחקר זה הוא ניסה לאמוד את השפעת סופרים מערביים על יצירתו של משורר וסופר רוסי מפורסם אלכסנדר פושקין, מתנגדיו טענו כי הספר הוא אנטי פטריוטי. הוא נעצר ב-1949 ונפטר במאסר בהיותו בן 61. יצחק נוסינוב, במהדורת האינטרנט של האנציקלופדיה היהודית בשפה הרוסית (ברוסית) הספרייה היהודית הווירטואלית (באנגלית) אנחנו כאן (ברוסית) יצחק נוסינוב (1889-1950), דף שער בספרייה הלאומית בין הסופרים במוסקבה, דבר, 5 בפברואר 1933
לגנס (כדורגל)

קלוב דפורטיבו לגנס (בספרדית: Club Deportivo Leganés, S.A.D), הידועה לרוב בשם הקיצור לגנס, היא קבוצת כדורגל ספרדית מהעיר לגנס שבפרוורי מדריד. המועדון הוקם בשנת 1928, ומשחק נכון להיום בלה ליגה. אצטדיונה הביתי של הקבוצה הוא אצטדיון בוטארקה, המכיל 12,454 מקומות ישיבה. הקבוצה משחקת בצבעים כחול ולבן במשחקי הבית שלה, ובצבע ירוק במשחקי החוץ. מאז הקמתה בשנת 1928 בילתה לגנס את רוב זמנה בליגות הנמוכות בספרד. בתום עונת 1992/1993 העפילה הקבוצה לראשונה לליגה הספרדית השנייה, והיא שיחקה בה במשך 11 עונות רצופות עד חזרתה לליגה הספרדית השלישית. בתום עונת 2013/2014 חזרה הקבוצה לליגה השנייה. בסיום עונת 2015/2016 הקבוצה העפילה לראשונה בתולדותיה לליגה הראשונה בספרד לאחר ניצחון 0–1 על מיראנדס (אנ'). בסיום עונת 2019/2020, נשרה שוב לליגה השנייה. בעונת 2023/2024 שבה ללה ליגה. נכון ל-26 באוגוסט 2024 ארגנטינה חוסה צ'אמוט קמרון סמואל אטו קמרון פייר וובו ספרד אונאי אמרי מדיה וקבצים בנושא לגנס בוויקישיתוף אתר האינטרנט הרשמי של לגנס (בספרדית) לגנס, ברשת החברתית פייסבוק לגנס, ברשת החברתית אקס (טוויטר) לגנס, ברשת החברתית אינסטגרם לגנס, ברשת החברתית טיקטוק לגנס, סרטונים בערוץ היוטיוב פרופיל, באתר Transfermarkt פרופיל, באתר Soccerway פרופיל, באתר WorldFootball.net פרופיל, באתר FootballDatabase.eu "Instalaciones" (בספרדית). CD Leganés. נבדק ב-26 בספטמבר 2020. {{cite web}}: (עזרה) ערך זה הוא קצרמר בנושא כדורגל ספרדי ובנושא מועדוני כדורגל. אתם מוזמנים לתרום לוויקיפדיה ולהרחיב אותו.
צ'ובהם

צ'ובהם (באנגלית: Chobham armour) הוא כינוי לשמו של שריון מרוכב מתוצרת בריטניה (מכונה לעיתים גם "ברלינגטון"), שפותח בשנות השישים במרכז המחקר בעיר צ'ובהם. החל משנות ה-60 וה-70 של המאה ה-20 החלו להופיע מיגונים מתוחכמים שלא על בסיס פלדה הומוגנית בלבד, שייעודם העיקרי היה להביס ראשי נפץ בעלי מטען חלול, שהיוו את האיום המרכזי על טנקים, אך גם פגזים מסורתיים שמשתמשים באנרגיה קינטית ומסה כדי להכריע את השריון. אף שהרכבו נותר מסווג, מוערך שריון ה'צ'ובהם' כמורכב ממתכות שונות, חומרים קרמיים, וחומרים אחרים המורכבים ביחד כדי להשיג מיגון משופר בהרבה יחסית לפלדה. הצ'ובהם אינו מחובר בקביעות לגוף הטנק; במקום זאת, מרכיבים "תיבות שריון" מרוכב ב"כיסים", הנמצאים בין הקירות הפנימיים והחיצוניים של הטנק, ואחר כך סוגרים את הכיסים בריתוך. ב-1973 הסכימה ממשלת בריטניה לשתף את האמריקנים בפרטי השריון המתוחכם, והוא שולב לראשונה בטנק ה-M1 אברמס. מאוחר יותר הותקן הצ'ובהם גם בטנקי המערכה הבריטים צ'אלנג'ר 1, צ'אלנג'ר 2 וצ'אלנג'ר 3. Zaloga, Steven J. M1 Abrams Main Battle Tank 1982-1992, Osprey Publishing 1993 מדיה וקבצים בנושא צ'ובהם בוויקישיתוף
Fat White Family

Fat White Family (בתרגום מילולי לעברית: משפחה לבנה שמנה) היא להקת פאנק בת שישה חברים מפקהאם, דרום לונדון, אנגליה. בשנת 2013, הוציאה הלהקה לאור את אלבום הבכורה שלה "Champagne Holocaust" (בתרגום מילולי לעברית: שמפניה שואה). האלבום השני שלה, "Songs for Our Mothers" (תרגום מילולי לעברית: שירים לאמהותינו) שוחרר ב-2016. Champagne Holocaust (2013) Songs for Our Mothers (2016) Special Ape (2013) Cream of the Young (2013) Heaven On Earth (2013) Touch the Leather (2014) I Am Mark E Smith (2014) Whitest Boy On The Beach (2016) מדיה וקבצים בנושא Fat White Family בוויקישיתוף אתר האינטרנט הרשמי של Fat White Family Fat White Family, ברשת החברתית פייסבוק Fat White Family, ברשת החברתית אקס (טוויטר) Fat White Family, ברשת החברתית אינסטגרם Fat White Family, סרטונים בערוץ היוטיוב Fat White Family, באתר אפל מיוזיק (באנגלית) Fat White Family, באתר ספוטיפיי Fat White Family, באתר סאונדקלאוד (באנגלית) Fat White Family, באתר Last.fm (באנגלית) Fat White Family, באתר AllMusic (באנגלית) Fat White Family, באתר MusicBrainz (באנגלית) Fat White Family, באתר דיזר Fat White Family, באתר Yandex.Music (ברוסית) Fat White Family, באתר Discogs (באנגלית) Fat White Family, באתר Songkick (באנגלית) Fat White Family, באתר בנדקמפ Fat White Family, באתר טיידל (באנגלית) "Fat White Family: Songs for Our Mothers review – still testing the boundaries of taste". The Guardian. 21 בינואר 2016. {{cite news}}: (עזרה) "Fat White Family - Songs For Our Mothers". Rolling Stone Australia. אורכב מ-המקור ב-2016-01-28. נבדק ב-2016-05-14.
רוח כדים

רוח כדים היא גלריה ישראלית לאמנות הממוקמת בירושלים ומתמחה בהצגת קדרות ופיסול קרמי. "רוח כדים" הוקמה בשנת 1987 כקואופרטיב להצגה ומכירה של יצירות קדרות ופיסול קרמי, ובתמיכה של קרן ירושלים. באותה עת התמעטו אפשרויות ההצגה והמכירה של יצירות כאלו והקואופרטיב, שהכיל 15 אמנים שונים, אפשר הצגה ומכירה של מדיום זה. על האמנים שהיו חברים בקואופרטיב במשך השנים נמנים שולמית מילר, רני גילת, אמנון ישראלי ואחרים. בנוסף לתצוגה הרגילה, במשך השנים נערכו בגלריה תערוכות יחיד ותערוכות קבוצתיות שונות. בשנת 1988, לדוגמה, נערכה במקום תערוכת הוקרה להדוויג גרוסמן. מדיה וקבצים בנושא רוח כדים בוויקישיתוף ערך זה הוא קצרמר בנושא אמנות. אתם מוזמנים לתרום לוויקיפדיה ולהרחיב אותו.
סלבדור רייס מונטאון

סלבדור רייס מונטאון (בספרדית: Salvador Reyes Monteón; ‏ 20 בספטמבר 1936 - 29 בדצמבר 2012) היה כדורגלן מקסיקני ששיחק בעמדת החלוץ במועדונים במקסיקו ובארצות הברית ובנבחרת מקסיקו. רייס החל את הקריירה שלו בגוודלחרה מליגת העל המקסיקנית. הוא שיחק במועדון במשך 14 עונות, בהן ערך 282 הופעות ליגה, הבקיע 122 שערים וזכה ב-7 אליפויות, הראשונה מביניהן בשנת 1954. בשנותיו האחרונות כשחקן שיחק במועדונים נוספים בארצות הברית ובמקסיקו. רייס יצג את מקסיקו בזירה הבינלאומית. הוא ערך 49 הופעות בנבחרת מקסיקו בין השנים 1956 ו-1966, בהן הבקיע 14 שערים. הוא לקח חלק בשלושה מונדיאלים: 1958, 1962 ו-1966. לאחר פרישתו ממשחק פעיל החל רייס לאמן מספר קבוצות במקסיקו, הידועות שבהן הן גוודלחרה וטיגרס. ב-19 בינואר 2008, כשהוא בן 71, ערך רייס הופעת ליגה במדי גוודלחרה, כשבעט את בעיטת הפתיחה של המשחק והוחלף מיד לאחר מכן במשחק נגד אוניברסידד נסיונל במסגרת המחזור הראשון. ב-29 בדצמבר 2012 נפטר רייס. סלבדור רייס מונטאון, באתר Transfermarkt סלבדור רייס מונטאון, באתר National Football Teams ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סלבדור רייס מונטאון".
אגס סורי

אַגָּס סוּרִי (שם מדעי: Pyrus syriaca) הוא עץ נשיר בינוני ממשפחת הוורדיים, המין היחיד בסוג אגס הגדל בר בישראל. האגס הסורי הוא צמח מוגן בישראל. תפוצתו היא ים-תיכונית - אירנו-טורנית, והוא גדל בקרקעות שאינן מלוחות, בדרך כלל בחורש ים תיכוני, בגליל ובגולן. בחודשים מרץ-אפריל העץ מתכסה בשפע של פרחים לבנים; הפירות מבשילים רק בסתיו, בחודשים ספטמבר-אוקטובר. הפרי מתאים למאכל אדם אם כי נופל בטיבו מהאגס התרבותי, בעיקר בשל גופים דמויי-אבן, קשים ובלתי אכילים, המצויים בציפת הפרי. הפרי הבשל נופל אל הקרקע, וריח הרקב שלו מושך אליו חזירי בר. אלו ניזונים מהפירות וכך מפיצים את הזרעים למרחק. תושבי הכפרים הערביים והדרוזיים בצפון הארץ משתמשים בעצי האגס הסורי בתור כנה להרכבה של ענפי אגס תרבותי. העץ המתפתח בעקבות ההרכבה מניב פירות משובחים, כמו עצי האגס התרבותי. מיכה לבנה, לקסיקון החי והצומח של ארץ-ישראל, כרך א', עורך: עזריה אלון, מדינת ישראל - משרד הביטחון, תשנ"ד - 1994 (הספר בקטלוג ULI) אגס סורי, באתר NCBI (באנגלית) אגס סורי, באתר האנציקלופדיה של החיים (באנגלית) אגס סורי, באתר צמח השדה אגס סורי, באתר צמחיית ישראל וסביבתה אגס סורי, באתר Tropicos (באנגלית) אגס סורי, באתר GBIF (באנגלית) אגס סורי, באתר The Plant List (באנגלית) אגס סורי, באתר IPNI (באנגלית) Pyrus syriaca מתוך: Plants For A Future: Database Search Results תמונות של אגס סורי - מתוך דף הבית של בית הספר ע"ש מנשה אלישר, רמת שרת. אגס סורי באתר הרשימה האדומה של IUCN אכרזת גנים לאומיים, שמורות טבע, אתרים לאומיים ואתרי הנצחה (ערכי טבע מוגנים), ה'תשס"ה-2005, ק"ת 6369, ה'תשס"ה, 15 בפברואר 2005 (תוקן ב־17 בדצמבר 2019), בספר החוקים הפתוח ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
האוניברסיטה העממית העברית (ברית המועצות)

האוניברסיטה העממית העברית (או בשמה הקצר האוניברסיטה העממית; ברוסית: Еврейский народный университет) היו קורסי מתמטיקה מחתרתיים בלתי רשמיים שהתקיימו במוסקבה בירת ברית המועצות בין השנים 1978 ל-1982. ממנו בהמשך הוקמה "האוניברסיטה המוסקבאית העצמאית" רעיון הקמת האוניברסיטה צץ אצל בלה סובוטובסקייה וואלרי סנדרוב לאחר שתשאלו מועמדים לפקולטה מכנית-מתמטית בעלי ידע עשיר שלא עברו מבחני הקבלה בגלל מוצאם. המחזור הראשון בעל 14 סטודנטים גויס כבר ב-1978 הישר לאחר השיחות. באותה השנה הלימודים התקיימו בדירת בלה סובוטובסקייה. בשנים לאחר מכן התקבלו בכל שנה יותר מ-100 סטודנטים אך חלקם נשר. כך מתוך 120 שהתקבלו ב-1980 נשארו רק 60. הלימודים התקיימו בהמשך במספר שכונות במוסקבה ולכיתות סדירות שימש השם "קורסי העלאת הכשרת מורי בתי ספר ערב מתמטיים" הרצאות הועברו על ידי: יוסף ברנשטיין, בוז'יץ', וינוגרדוב (חשבון אינפיניטסימלי), גינזבורג (אלגברה), אנדריי זלבינסקי (ח"א), קאנוביי, קראסילש'יק, קוזניצקי (תורת גלואה), קולאקוב (אלגברה), לייטס, ליצ'אגין, מארינוב (פיזיקה), ג'ון מילנור (1980), אוניש'יק (אלגברה ליניארית), סנדרוב (ח"א), סמירנוב, סוסינסקי (אלגברה), טיורין (תורת ההסתברות), פייגין (אלגברה), דמיטרי פוקס (גאומטריה, אלגברה ליניארית), שן (ח"א), שחטמן. סמינריונים הועברו על ידי בוצ'ארוב, סרגיי דוז'ין, קנייבסקי, סאמוחין. סמינר מעשי הועבר על ידי פוקס, זלבינסקי ופייגין בין השנים 1980 - 1983. ב-1982 לאחר גילוי רשימות הסטודנטים בעקבות מעצרם של ואלרי סנדרוב וקנייבסקי נחשף דבר פעילות הקורסים. היוזמת השנייה נדרסה על ידי משאית, ככל הנראה, בכוונת זדון. מסתיו אותה השנה רוב הפעילות נפסקה פרט לקבוצה שגויסה מבית הספר מס' 57 והשלמת חלק מן הקורסים עד אביב 1983. בין השנים 1986 ל-1988 בעקבות שינוי הגישה להגירה רוב המשתתפים והמרצים בקורסים עזבו את ברית המועצות. השאר יסדו את "האוניברסיטה העצמאית" שהפכה לרשמית ב-1991. Bella Abramovna Subbotovskaya and the “Jewish People’s University” בלוג של מתמטיקאי מיכאיל ורביצקי (ברוסית)
חיים אלפרין

לחצו כדי להקטין חזרה לחצו להגדלה חיים אלפרין (11 באפריל 1899, א' באייר תרנ"ט - 28 במרץ 1967, ט"ז באדר ב תשכ"ז) היה פעיל ציבור בתל אביב, מפקד משטרת תל אביב מייסודה בשנת 1921 ועד 1927, ממייסדי מגן דוד אדום והמשמר האזרחי בעיר ומנהל "מוזיאון הארץ" בשנותיו הראשונות. נולד בשנת 1899 במינסק שבאימפריה הרוסית (בשטחי בלארוס של היום), בן לזליג וראשה רבקה אלפרין. למד בחדר מתוקן ואצל הרב אליעזר רבינוביץ. בעצת רבו עלה לארץ ישראל ב-1913 ולמד בגימנסיה הרצליה. עם פרוץ מלחמת העולם הראשונה קיבל את הנתינות העות'מאנית ונשאר בארץ ישראל. עם גירוש תל אביב ב-1917 עבר עם יתר תלמידי הגימנסיה לכפר הנוער מאיר שפיה, ועם כיבוש הארץ בידי הבריטים חזר עם הגימנסיה לתל אביב ונמנה עם בוגרי מחזור ו' שלה. בשנת 1919 התנדב לגדודים העבריים ושירת שנתיים וחצי בגדוד "הראשון ליהודה". ב-1921, עם הענקת מעמד של עיר עצמאית לתל אביב, הוקמה בה משטרה עירונית, משטרת תל אביב, ואלפרין מונה למפקדה. בתחילת דרכה כללה משטרת תל אביב קצין אחד, סמל אחד, רב-טוראי אחד ו-20 שוטרים. כעבור חמש שנים שרתו בה 69 שוטרים ובשיאה היו בה 80 שוטרים. אלפרין סייע גם להקמת תזמורת המשטרה, ובשנת 1925 השתתף בהקמת גדוד הכבאים הראשון ביישוב. ב-1 בינואר 1927 סופחה משטרת תל אביב למשטרת המנדט, ובעקבות זאת התפטר אלפרין מתפקידו. ניהל את סניף חברת הביטוח "אוניון דה פאריז" בתל אביב. ביוני 1930 השתתף ביסוד אגודת מגן דוד אדום בתל אביב, ועד 1933 היה מפקדו הראשון של הגדוד לעזרה ראשונה. ב-13 בפברואר 1938 מונה לחבר בוועדה להכנת התגוננות בפני התקפות מהאוויר בתל אביב, ועם ייסוד המשמר האזרחי בעיר מונה למפקדו. באוגוסט 1944 מונה למפקח עירוני ראשי בתל אביב. בשבת השחורה נעצר עם יתר ראשי היישוב, והיה עצור כחודשיים במחנה המעצר בלטרון. ביוני 1948 מונה לחבר לוועדה לחקירת תלונות על הגיוס, תפקיד ממנו התפטר עם חבריו לוועדה בסוף 1948. אלפרין המשיך בתפקידו כמפקח ראשי בעירית תל אביב תפקיד גם לאחר הקמת המדינה. במסגרת תפקידו הוא היה אחראי על נושא הארכאולוגיה מטעם העירייה, ועמד בקשר עם אגף העתיקות בקשר לחפירות בתל אביב. בנובמבר 1958 הוא מונה למנהל אדמיניסטרטיבי של מוזיאון הארץ ושימש בתפקיד זה עד לפטירתו. ב-1934 נישא לאדריכלית ג'ניה אוורבוך, בתו של הרוקח זאב אוורבוך ולהם בן יחיד, דניאל (דני) אלפרין, עורך דין (1936–2015). בשנת 1967 נפטר אלפרין בבית החולים איכילוב בתל אביב בשנת ממחלת לב והוא בן 68. 'אלפרין, חיים', בתוך: דוד קלעי, ספר האישים: לכסיקון ארצישראלי, תל אביב: מסדה – אנציקלופדיה כללית, תרצ"ז, עמ' 52. (הספר בקטלוג ULI) דוד תדהר (עורך), "חיים אלפרין", באנציקלופדיה לחלוצי הישוב ובוניו, כרך ב (1947), עמ' 1005 נפטר ח. אלפרין, מעריב, 29 במרץ 1967 המשטרה שלנו בתל אביב, דואר היום, 26 ביוני 1931 שוחרר ח. אלפרין, המשקיף, 14 באוגוסט 1946 חקירה ובירור תלונות בשמח הגיוס, הצופה, 27 ביוני 1948 בקצוי המדינה, התפטרו, המשקיף, 24 בדצמבר 1948 הסוחרים דורשים פיקוח על הרוכלים, הצופה, 12 ביוני 1949 חזר המפקח העירוני בת"א, הארץ, 4 בדצמבר 1953 מצודות המלך ינאי בת"א, דבר, 13 ביוני 1950 שמואל ייבין, עתיקות ת"א ומחלקת העתיקות, הארץ, 11 במאי 1954 ח. אלפרין מנהל אדמיניסטרטיבי של מוזיאון הארץ, הארץ, 4 בנובמבר 1958 חיים אלפרין, דבר, 29 במרץ 1967 דניאל אלפרין באתר חברה קדישא ת"א–יפו; עו"ד דניאל (דני) אלפרין: מודעת אבל באתר "אנדרטה"
העי"ג (סרט)

העי"ג (באנגלית: The BFG) הוא סרט קולנוע אמריקאי מ-2016 בבימויו של סטיבן ספילברג. הסרט מבוסס על ספר הילדים "העי"ג" מאת רואלד דאל. בסרט מככבים מארק ריילנס, רובי ברנהיל, רבקה הול, ביל היידר, פנלופי וילטון, ג'מיין קלמנט ורייף ספול. ערך מורחב – העי"ג במרכז העלילה ילדה יתומה בשם סופי, המתגוררת בבית יתומים. סופי מתיידדת עם ענק, אותו היא מכנה "עי"ג" (ענק ידידותי גדול) ויחד הם יוצאים להרפתקה להצלת ילדי העולם מסכנה האורבת להם מענקים רשעים אוכלי ילדים. מארק ריילנס - עי"ג רובי ברנהיל - סופי פנלופי וילטון - המלכה רבקה הול- מרי, משרתת המלכה ג'מיין קלמנט - ענק רשע אוכל ילדים ביל היידר - ענק רשע זולל דם רייף ספול אדם גודלי פיתוח הסרט החל עוד בשנת 1991 כשחברת אמבלין אנטרטיינמנט בבעלותם של סטיבן ספילברג, פרנק מרשל וקתלין קנדי חברה לאולפני סרטי פרמאונט במטרה להפיק סרט לייב אקשן המבוסס על ספרו של רואלד דאל. תסריט ראשון של הסרט נכתב על ידי בני הזוג ניקולס קאזאן ורובין סוויקורד. במהלך השנים שוכתבו התסריטים ולהפקה נכנסו גופים חדשים כמו חברת דרימוורקס ואולפני וולט דיסני. את התסריט הסופי כתבה מליסה מתיסון שחיברה גם את התסריט לסרטו של ספילברג "אי.טי. - חבר מכוכב אחר". לקראת סוף 2014 לוהק לתפקיד עי"ג השחקן האנגלי מארק ריילנס. אחריו לוהקה לתפקיד סופי, רובי ברנהיל, שחקנית אנגלייה ללא ניסיון קודם בקולנוע, שקודם לכן הופיעה רק בתפקיד משני בתוכנית ילדים של ה-BBC, "מועדון השעה 4". שאר השחקנים לוהקו במהלך 2015. צילומי הסרט התבצעו בין מרץ ליוני 2015 בוונקובר שבקנדה. תקציב הסרט הסתכם בכ-140 מיליון דולר. הסרט היה כישלון קופתי בארצות הברית והכניס רק 55 מיליון דולר, ברחבי העולם הכניס הסרט עוד כ-127 מיליון דולר. מדיה וקבצים בנושא העי"ג בוויקישיתוף אתר האינטרנט הרשמי של העי"ג העי"ג, ברשת החברתית אקס (טוויטר) "העי"ג", במסד הנתונים הקולנועיים IMDb (באנגלית) "העי"ג", באתר נטפליקס "העי"ג", באתר AllMovie (באנגלית) "העי"ג", באתר Rotten Tomatoes (באנגלית) "העי"ג", באתר Box Office Mojo (באנגלית) "העי"ג", באתר Metacritic (באנגלית) "העי"ג", באתר אידיבי "העי"ג", באתר דיסני+ סרטים (באנגלית) "העי"ג", במסד הנתונים הקולנועיים KinoPoisk (ברוסית) ביקורות תומר קמרלינג, ‏לב גדול: איך "העי"ג" גרם לי לבכות ב-4 שלבים, באתר ‏מאקו‏, 30 ביוני 2016 דני לרנר, העי"ג: ידידותי לצופה, אבל רחוק מלהיות גדול, באתר nrg גידי אורשר, "העי"ג" - העתק שמש חיוור ל"אי.טי" - סולם אורשר, 2 ביולי 2016 שמוליק דובדבני, "העי"ג": ספילברג - ענק ידידותי גריאטרי, באתר ynet, 1 ביולי 2016 אורון שמיר, עכבר העיר אונליין, "העי"ג": פספוס קולנועי מפואר, באתר הארץ, 1 ביולי 2016 מאשה צור-גלוזמן, "העי"ג" הוא אחד מסרטי הילדים היפים והמיוחדים שיצאו באחרונה, באתר הארץ, 2 ביולי 2016 ישי קיצ'לס, גדול הדור, באתר ישראל היום, 8 ביולי 2016 יעל שוב, סרטו החדש של שפילברג אמנם קצת דל וארוך מדי, אך מלא קסם והומור, באתר Time Out ישראל, 30 ביוני 2016 Hannah Furness, ‏How schoolgirl landed a giant role in Hollywood's BFG, The Telegraph, 14 May 2016 Box Office: Disney's 'The BFG' Nabs Not Very Big $23.6M Weekend, פורבס, 3 ביולי 2016